Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: törvény módosításáról rendelkezõ 2003. évi LXV. törvényt.
Paragraph Index: 747

1. évfolyam Éves óraszám (A nem kötelezõ órák terhére) 18 óra, ebbõl 10 óra a tananyag feldolgozására, 8 óra készségfejlesztésre használandó, különös tekintettel a helyes kiejtésre, az intonációra, valamint az óravezetés, a játékos cselekedtetés gyakorlására. Cél A tanuló figyelmének ráirányítása egy eddig számára teljesen ismeretlen kultúrára, és az érdeklõdés felkeltése az idegen világ iránt. Fejlesztési követelmények (feladatok) A tanuló tudjon köszönni és köszönést elfogadni német nyelven; ismerje a legtöbbször használt udvariassági formulákat; tudjon néhány verset, mondókát elmondani, gyermekdalt elénekelni, gyermekjátékban részt venni, fejlõdjön együttmûködési készsége. Tartalmak (témakörök szerint) A tanár összeállítása vagy gyermektankönyv alapján gyermekjátékok megismerése, éneklése, eljátszása, kedvenc játékainak megnevezése. Kommunikációs szándékok: bemutatkozás, üdvözlés, kapcsolatfelvétel, érdeklõdés a beszédpartner személye iránt, rákérdezés személyre, dolgokra, dolgok azonosítása. Fogalomkörök: Létezés (bin/bist/ist/sind) kifejezése, minõségi viszonyok (wie ist/wie sind) kifejezése, mennyiségi viszonyok (tõszámnevek 1–12-ig), a fõnevek névelõkkel együtt történõ használata (was ist, wer ist). Fejlesztési alapok (az eredményes továbbhaladáshoz) (Hallott szöveg értése.) A tanuló megért ismert nyelvi eszközökkel megfogalmazott rövid kérést, utasítást, arra cselekvéssel válaszol; valamint megért ismert nyelvi eszközökkel megfogalmazott rövid kérdést. (Beszédkészség.) A tanuló egy szóval, hiányos, egyszerû mondatban válaszol az ismert nyelvi eszközökkel megfogalmazott kérdésre, szavakat és egyszerûbb szerkezetû szövegeket (legalább néhány mondókát, verset, dalt) tanult minta alapján reprodukál. A tanterv javasolt szókincse 130 szó (ebbõl kb. 20 a magyarhoz hasonló). TÉMAKÖR: AZ ÉN VILÁGOM Cél Köszönés, ismerkedés, bemutatkozás, a nyelvtanulás motiválása. Követelmény Iskolai értelemben vett követelményrõl nem beszélhetünk. Nem „nyelvtanítás” történik, hanem ismerkedés a nyelvvel, annak tudatosítása, hogy más nyelvek is vannak. A készségfejlesztésben a hallás-értést és az idegen nyelven történõ megszólalást készítjük elõ. Tartalom A köszönési formákon kívül mintegy 30-40 szó, többnyire fõnevek, a gyerek körül lévõ tárgyak. A legismertebb gyermekdalok éneklése, mozgásos játékok, a tárgyak kicsinyített mása (játékok) vagy azok kivágva keménypapírból, a kedvenc játékok a nyelvórán. Értékelés Csupán annyi, hogy a gyerek részt vegyen a közös játékokban, feladatokban. Feltételek Beszédszándékok (bemutatkozás, köszönés, a tárgyak után való kérdezés, a tárgyak azonosítása). Néhány ismert dal, gyerekjátékok vagy ezek rajzai. TÉMAKÖR: A CSALÁD Cél A közvetlen családtagok elnevezése, lakás, otthon, a „szobám”. Követelmény A szavakat rámutatással, rákérdezéssel próbálja a gyermek megismerni, azonosítani. Tanári segítséggel, közösen tudjon énekelni, aktívan vegyen részt a körjátékokban, figurális mozgásokban! Tartalom Körülbelül 50 szó, a családtagok nevei, illetve a családtagokhoz tartozó hagyományos cselekedetek (testvér – tanul, anya – fõz stb.). Értékelés Az értékelés szempontja: közös részvétel a „munkában”, a bátortalanabb tanulókat biztatni, lelkesíteni kell. Feltételek Körjátékok közösen, apróbb gyermekjátékok. TÉMAKÖR: AZ ÁLLATOK VILÁGA Cél A tanulókat érdeklõ kedvencek megnevezése. Követelmény Mintegy 30 szó segítségével megnevezni a kedvenc állatokat, ügyelve a helyes kiejtésre, intonációra. TÉMAKÖR: SZÁMOK ÉS SZÍNEK Cél A bennünket körülvevõ világ – idegen nyelvi szempontból egyre bõvülõ – néhány sajátossága: számok, színek. Követelmény A beszédkészség fejlesztése, egyszerû egyszavas válaszok. A számok ismerete 1–12 között, játékos gyakorlatokkal a színek felismerése, ünnepek (karácsony, húsvét, Mikulás vagy más ünnep). Mondókák, versek, énekek. Tartalom Hozzávetõlegesen 30 szó. A színekhez, számokhoz kapcsolódó játékos gyakorlatok, esetleg videofelvétel német gyerekekrõl, gyermekünnepekrõl. A tanítás ebben a szakaszban még ne legyen tankönyvhöz szorosan kötõdõ, a tanítási óráknak csak kis hányadát tegyék ki a könyvvel kapcsolatos manipulációk! Értékelés Aktivizálás a közös játékra, önállóságra biztatás. Köznapi értelemben (osztályzatokkal) értékelés nincs. A pedagógus legfõbb szempontja az legyen, hogy a bátortalanabb, késõbb érõ gyerekeket serkentse, nehogy az osztályban már kezdéskor kialakuljon nagy teljesítménykülönbség. Próbálja a szaktanár a tanulókat korrekt módon sikerélményhez vezetni! A szülõkkel tartani kell a kapcsolatot a tanuló elõmenetelérõl. Feltételek Plüssállatok (pl. kutya, macska, róka, elefánt, zsiráf stb.). Szemléltetõ számlapos óra minden tanulónak, illetve nagyobb méretû a tanár számára.

Source: https://magyarkozlony.hu/hivatalos-lapok/85a0e8e8d422c43d6e287e36022412650ffc7a71/dokumentumok/1aa7ebd64415cdbbe7de4e107a8bed88b23af5dd/letoltes